Innalillahi wa Innailaihi raji’un: Sarkin Yakin Kazaure, Baba Santali ya rasu ▷ Legit.ng
Innalillahi wa Innailaihi raji’un: Sarkin Yakin Kazaure, Baba Santali ya rasu
5 months ago 3944 views by Muhammad Auwal
Tsohon kwamishinan ayyuka a jahar Jigawa, hamshakin dan siyasa, fitaccen attajiri kuma babban basarake, Sarkin Yakin Kazaure, Injiniya Baba Aliyu Santali ya rigamu gidan gaskiya a ranar Lahadi, 22 ga watan Disamba.
Jaridar Daily Trust ta ruwaito shugaban hukumar kare haddura ta kasa, FRSC, reshen jahar Kano, Zubairu Mato ne ya tabbatar da haka, inda yace hadarin ya rutsa da Baba Santali ne a kan hanyar Kano zuwa Kaduna a daidai Chiromawa Gadar Kifi cikin karamar hukumar Garun Malam.
KU KARANTA: Ba’a zabe ni kaakakin majalisa don na yi rikici da Buhari ba – Gbajabiamila
“Mun samu kiraye kiraye daga jama’a game da aukuwar hadarin, ba tare da bata lokaci ba muka garzaya wurin, jim kadan muka kwashe gawarwakin, an samu cunkoson ababen hawa a dalilin wannan hadari, amma dai mun samu nasarar shawo kansa, ba zamu tashi ba har sai mun dauke sundukin daga kan hanya.” Inji shi.
Marigayi Sarkin Yaki sanannen dan siyasa ne a jahar Jigawa wanda ya taba tsayawa takarar gwamna a karkashin inuwar jam’iyyar PDP, amma daga bisani ya fice ya koma APC tare da shuwagabannin PDP na karamar hukumar Kazaure da dubun dubatan magoya bayansa. Da fatan Allah Ya jikanshi da gafara. Amin.
Hausa NewsJigawa State News TodayKisan KaiKisa
21 minutes ago 356 views
9 hours ago 38370 views
10 hours ago 77704 views
29 minutes ago 2827 views
6 hours ago 6993 views
10 hours ago 17097 views
6 hours ago 19329 views
7 hours ago 24319 views
6 hours ago 4932 views
Gwamnan Edo da ba a ga maciji ya fito ya tona abin da Oshiomhole ya yi da Buhari ba ya nan